Polițiști din cadrul Secției 6 Poliție Rurală Târgu Cărbunești au fost sesizați prin apel 112 de către o femeie, în vârstă de 40 de ani, din comuna Țânțăreni, cu privire la faptul că este amenințată cu acte de violență de soțul său.
"În urma evaluării riscului, față de bărbatul de 42 de ani a fost emis un ordin de protecție provizoriu și a fost întocmit dosar de cercetare penală, sub aspectul săvârșirii infracțiunii de amenințare",a transmis IPJ Gorj.